Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 152/15/8811	Trebišov, 17.4.2015
EEČ : 2-69-172-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	ako zákonná matka si neplní z nedbanlivosti svoju vyživovaciu povinnosť v mieste  bydliska a ani inde voči svojej dcére XXXXX, nar. 15.05.1996, bytom u otca XXXXX, nar. 12.11.1969, trvale bytom XXXXX, XXXXX XXXXX, vyplývajúcu jej z ustanovenia § 62 Zákona o rodine č. 36/2005 Z. z., a to aj napriek tomu, že jej túto povinnosť uložil Okresný  súd v Trebišove rozsudkom č. k. 15C/243/2009-65 zo dňa 18.01.2010 právoplatného dňa 29.01.2010 prispievať na výživu svojej dcéry sumou zodpovedajúcej 30 % sumy životného minima na nezaopatrené dieťa mesačne, vždy do 25-teho dňa toho ktorého mesiaca vopred k rukám otca XXXXX, od právoplatnosti výroku rozsudku, pričom za obdobie od 01.02.2014 až doposiaľ si túto svoju povinnosť plní nepravidelne, čím na výživnom dlhuje sumu vo výške 199,82 €,

lebo zanikla trestnosť činu

Odôvodnenie:
	Uznesením policajného orgánu OO PZ XXXXX pod sp. zn. ORP-201/SB-TV-2015 zo dňa 11.03.2015 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.
	
Obvinená v priebehu skráteného vyšetrovania využila ustanovenie § 86 ods. 1 písm. a/ Tr. zákona o účinnej ľútosti a dlh na bežnom výživnom za obdobie od 01.04.2014 až doposiaľ vo výške 199,82 € uhradila k rukám otca dieťaťa XXXXX peňažnými poštovými poukazmi.

	Uvedenú skutočnosť potvrdil vo svojej výpovedi dňa 09.04.2015 otec dieťaťa, v ktorej uviedol, že dlh na bežnom výživnom za obdobie od 01.04.2014 do 09.04.2015 považuje zo strany obvinenej za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Valéria Kovalová
prokurátorka